*ব্লেইজ* উইন্ডোজ এক্সপি ডেস্কটপে (১৯৯৬ সালে চিত্রটি ধারণ কর হয়।)
একই স্থান নভেম্বর, ২০০৬, আঙ্গুর গাছের সাড়ি উপত্যকা ঢেকে রেখেছে।
**ব্লেইজ** হলো মাইক্রোসফট উইন্ডোজ এক্সপি-এর ডিফল্ট কম্পিউটার ওয়ালপেপার। মার্কিন যুক্তরাষ্ট্রের ক্যালিফোর্নিয়া রাজ্যের সোনোমা কাউন্টির নাপাভ্যালির একটি প্রাকৃতিক ভূচিত্র থেকে এটি নেওয়া হয়েছে । স্থির চিত্রটিতে উপত্যকার সবুজ ঘাস ও আকাশের নীল রং ও সাদা মেঘের একটি আশ্চার্য মিল রয়েছে। ডাচ ও পর্তুগীজ সংস্করণের উইন্ডোজ এক্সপিতে ওয়ালপেপারটির নামকরণ করা হয়েছে আয়ারল্যান্ড ও আলেনতেজো, যদিও চিত্রটি মার্কিন যুক্তরাষ্ট্র থেকে ধারণ করা হয়েছিল। আলোকচিত্রটি সবচেয়ে বেশি দামে বিক্রি হওয়া আলোকচিত্রের মধ্যে দ্বিতীয় স্থানে রয়েছে বলে ধারণা করা হয় যদিও মাইক্রোসফট ও ওরিয়ার একটি চুক্তি করেন যে কেউ এটির প্রকৃত মূল্য প্রকাশ করতে পারবেন না।

আলোকচিত্রটি ধারণ করা হয়েছিল ১৯৯৬ সালের ২৪শে জুন (উইন্ডোজ এক্সপি প্রকাশের ৫ বছর আগে) ডিজিটাল-ডিজাইন কোম্পানি হাইটার্নের জন্য ও এটি ধারণ করেছিলেন ন্যাশনাল জিওগ্রাফিক-এর সাবেক আলোকচিত্রী চার্লস ওরিয়ার। ছবিটিতে ডিজিটাল ভাবে গ্রাফিক্সের সাহায্যে কোন প্রকার এডিটিংই করা হয়নি। ছবিটি ১২/১২১ সড়কের পাশ থেকে হাতে বহনযোগ্য মিডিয়াম-ফরমেটের ক্যামেরার সাহায্যে ধারণ করা হয়। আনুমানিক অবস্থান ৩১০১ ফ্রিমন্ট ড. (সোনোমা হাইওয়ে), সোনোমা, ক্যালিফোর্নিয়া। উপত্যকার স্থানাঙ্ক হলো ৩৮.২৫০১২৪, -১২২.৪১০৮১৭। যদিও ওরিয়ার ছবিটি ধারণ করার সময় ন্যাপাভ্যালীতে ওয়াইন প্রস্তুত-বিষয়ের দিকেই তার নজর ছিল কিন্তু সেসময় উপত্যকায় কোন আঙ্গুর গাছ ছিল না। পরবর্তীকালে সেখানে আঙ্গুর গাছ রোপণ করা হয়।

২০০১ সালে উইন্ডোজ এক্সপি মুক্তি পাওয়ার সময় ছবিটি ছিল $২০০ মিলিয়ন *হ্যাঁ তুমি পারবে* উইন্ডোজ এক্সপি বিজ্ঞাপন ক্যাম্পেইনের একটি অংশ। এটি বিজ্ঞাপণে ব্যবহার করেছিল বিজ্ঞাপণী সংস্থা ম্যাকক্যান-এরিকসন। ক্যাম্পেইনটি টেলিভিশনে এবিসি স্পোর্টস-এর মানডে নাইট ফুটবল গেমস-এর সময় প্রচারিত হয়। এতে ম্যাডোনার *রে অফ লাইট* গানটিও সংযুক্ত করা হয়েছিল।

২০০৬ সালের ২৭শে নভেম্বর *গোল্ডিন+সেনেবে* সোনোমা উপত্যকার চিত্রটি ধারণ করার স্থানটি ভ্রমণ করেন এবং তারা সেখান থেকে কয়েকটি আলোকচিত্রও ধারণ করেন কিন্তু বর্তমানে স্থানটি আঙ্গুর গাছে পরিপূর্ণ। মাইক্রোসফট যখন ২০০৭ সালের এপ্রিলে মাইক্রোসফট *লা ভিতরাইন* গ্যালারিতে *প্যারিস ওয়াজ ইয়েসটারডে* নামে একটি ছবি প্রদর্শণীর আয়োজন করে তার পরে তারা চিত্র ধারণ করেন। পরবর্তীতে এটি সাঁও পাওলোর গ্যালেরিয়া ভারমেলহোতে প্রদর্শীত হয়।

তথ্যসূত্র
---------

1. 1 2 3  Messieh, Nancy (২৮ আগস্ট ২০১১)। "Ever wonder where the Windows XP default wallpaper came from?"। *thenextweb.com*। সংগ্রহের তারিখ ১৯ সেপ্টেম্বর ২০১২।
2. ↑
3. ↑  Turner, Paul (২২ ফেব্রুয়ারি ২০০৪)। "No view of Palouse from Windows"। *The Spokesman-Review*। Spokane। ১৬ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১২।
4. ↑  Younger, Carolyn (১৮ জানুয়ারি ২০১০)। "Windows XP desktop screen is a Napa image"। Napa Valley Register। সংগ্রহের তারিখ ১৮ জানুয়ারি ২০১০।
5. ↑  Saunders, Christopher (১৬ অক্টোবর ২০০১)। "Microsoft Hopes "Ray of Light" Makes XP Shine"। ClickZ। ২৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১০।
6. ↑  Maddox, Kate (২৬ নভেম্বর ২০০১)। "Windows XP takes to the air; Microsoft pushes new operating system with ads targeting both business and consumer markets"। *goliath.ecnext.com*। Goliath। সংগ্রহের তারিখ ১৯ সেপ্টেম্বর ২০১২।
7. ↑  Thurrott, Paul (১১ অক্টোবর ২০০১)। "Windows XP Marketing: Yes You Can"। Windows IT Pro। ২৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১০।
8. ↑  "After Microsoft"। Goldin+Senneby। ৫ এপ্রিল ২০০৭। ২০ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১০।
9. ↑  "Paris was Yesterday"। *Hanne's Art and Culture Blog*। Hanne Mugaas। ২ এপ্রিল ২০০৭। ১ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১০।
10. ↑  "300m3 Art Space – History"। *300m3.com*। ২০১০। ২৩ জুন ২০১২ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১১।

মানচিত্রে অবস্থান

1. ↑  "CA-12/CA-121 to 12 California 121, Sonoma, CA 95476"। *Google Maps*। Google। সংগ্রহের তারিখ ২০ জানুয়ারি ২০১০।

বহিঃসংযোগ
---------

* Google Street View of the hill
* Original Bliss Photo taken by Charles O'Rear[*স্থায়ীভাবে অকার্যকর সংযোগ*]